Dag-Inge Ulstein

Dag-Inge Ulstein (født 1980) er en norsk politiker og leder for Kristelig Folkeparti (KrF). Han har vært partileder siden 25. januar 2025, og han var stortingsrepresentant for Hordaland fra 2021 til 2025. Ulstein var utviklingsminister i Erna Solbergs regjering fra 2019 til 2021.

 Bakgrunn 
Dag-Inge Ulstein ble født 4. desember 1980 i Sula i Møre og Romsdal. Han er utdannet familieterapeut. Ulstein har en bachelorgrad i teologi fra Norsk Lærerakademi og en bachelorgrad i arbeids- og organisasjonspsykologi fra Universitetet i Bergen (2011). Han har tidligere arbeidet som ungdomsleder i Salem Misjonsforsamling, som leder for Haraldsplass Kurs og Samtale, og fra 2014 som utviklingssjef for Stiftelsen Bergen Diakonissehjem.

 Politisk karriere 
Ulstein har hatt en rekke politiske verv i Bergen kommune. Fra juni 2013 til juni 2014 var han byråd for sosial, bolig og områdesatsing, og fra 2015 til 2018 byråd for finans, innovasjon og eiendom. Han fratrådte som byråd da Kristelig Folkeparti trakk seg fra byrådssamarbeidet med Høyre og Fremskrittspartiet etter uenighet om bybanetrasé til Åsane.

Høsten 2014 ble han nominert som KrFs førstekandidat til kommunevalget i 2015.Bergens Tidende: Dag Inge Ulstein topper KrFs liste Han har også vært politisk rådgiver for byråd Filip Rygg under Mæland-byrådet.

På nasjonalt nivå ble Ulstein utnevnt til utviklingsminister i Solberg-regjeringen i januar 2019, en post han hadde frem til 2021. Ved stortingsvalget 2021 ble han valgt inn på Stortinget for perioden 2021–2025 fra Hordaland, hvor han er medlem av utenriks- og forsvarskomiteen og nestleder i KrFs stortingsgruppe.

Han ble fungerende partileder i august 2024, og ble valgt til fast leder på KrFs landsmøte 25. januar 2025.Dag Inge Ulstein ny leiar i KrF – NRK 25. jan. 2025Kjartan Brügger Bjånesøy: Portrettet – Og så ble det Dag – Aftenposten/A-magasinet 23. jan. 2025

 Annet 
Ulstein har vært vokalist i den kristne popgruppen Elevate, og er vokalist i elektronikabandet Electric City.

 Referanser 

 Eksterne lenker 


  Dag-Inge Ulstein hos Regjeringen


Kategori:Norske utviklingsministre
Kategori:KrF-statsråder
Kategori:Statsråder i Regjeringen Solberg
Kategori:Byråder i Bergen
Kategori:KrF-politikere i Hordaland
Kategori:Lokalpolitikere i Bergen
Kategori:Stortingsrepresentanter 2021–2025
Kategori:Kristelig Folkepartis ledelse
Kategori:Personer fra Sula kommune